กฎกระทรวงยกเว้นค่าธรรมเนียมสำหรับการประกอบกิจการเกี่ยวกับสินค้าเกษตร พ.ศ. 2565
ประกาศวันที่ 2022-06-08

content: กฎกระทรวง ยกเว้นค่าธรรมเนียมสำหรับการประกอบกิจการเกี่ยวกับสินค้าเกษตร พ.ศ. ๒๕๖๕
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติมาตรฐานสินค้าเกษตร พ.ศ. ๒๕๕๑ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
content: ให้ยกเว้นค่าธรรมเนียมสำหรับการประกอบกิจการเกี่ยวกับสินค้าเกษตร ตามกฎกระทรวงกำหนดค่าธรรมเนียมสำหรับการประกอบกิจการเกี่ยวกับสินค้าเกษตร พ.ศ. ๒๕๕๒ ดังต่อไปนี้ (๑) ใบแทนใบอนุญาตตามมาตรา ๒๐ (๒) ใบแทนใบอนุญาตตามมาตรา ๓๓ (๓) การต่ออายุใบอนุญาตตามมาตรา ๒๐ เฉพาะกรณีบุคคลธรรมดา
content: ให้ไว้ ณ วันที่ ๒๓ พฤษภาคม พ.ศ. ๒๕๖๕ ประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ปฏิบัติราชการแทน รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรยกเว้นค่าธรรมเนียมใบแทนใบอนุญาตเป็นผู้ประกอบกิจการเกี่ยวกับสินค้าเกษตร และค่าธรรมเนียมการต่อใบอนุญาตเป็นผู้ประกอบกิจการเกี่ยวกับสินค้าเกษตรบางรายการ เพื่อเป็นการลดภาระให้แก่ผู้ประกอบกิจการ
content: ซึ่งสอดคล้องกับแนวทางการทบทวนอัตราค่าธรรมเนียมในการอนุมัติ อนุญาต ของทางราชการ ที่กำหนดให้ส่วนราชการพิจารณายกเลิกการจัดเก็บค่าธรรมเนียมที่ไม่จำเป็น จึงจำเป็นต้องออกกฎกระทรวงนี้